אוניברסיטת מסצ'וסטס אמהרסט

אוניברסיטת מסצ'וסטס אמהרסט (באנגלית: University of Massachusetts Amherst; ידועה בקיצור: UMass Amherst או UMass) היא אוניברסיטה ציבורית השוכנת באמהרסט במסצ'וסטס שבארצות הברית, על שטח של כמעט 6,000 דונם בעמק הפיוניר שבמערב מסצ'וסטס , 144 ק"מ מבוסטון ו־280 ק"מ מניו יורק. האוניברסיטה הוקמה ב־1863 ולומדים בה למעלה מ־31,000 סטודנטים יחד עם מעל ל־1,550 חברי סגל. היא אוניברסיטת ספינת הדגל והקמפוס הגדול ביותר במערכת אוניברסיטת מסצ'וסטס, והקמפוס הראשון שהוקם בה. האוניברסיטה חברה בקונסורציום חמשת הקולג'ים שבעמק הפיוניר. האוניברסיטה מציעה 110 תוכניות לתואר ראשון, 80 תוכניות לתואר שני ו־48 תוכניות לדוקטורט. מבין אלו שקיבלו תואר דוקטור לשם כבוד מן המוסד ניתן למנות את בילי ג'ין קינג, ג'ייק טאפר ושירלי אן ג'קסון. היסטוריה האוניברסיטה הוקמה באפריל 1863 והתמקדה בתחילה בלימודי חקלאות. הסטודנטית הראשונה התקבלה בשנת 1875. צמיחה משמעותית התרחשה בתחילת המאה ה־20 ובמסגרתה החלו ללמד במוסד חינוך ואמנויות. מבנה באוניברסיטה פועלים 12 בתי ספר וקולג'ים (בסוגריים מצוינת שנת ההקמה): בית הספר לחקלאות ע"ש סטוקברידג' (1870) בית הספר למוסמכים (1896) הקולג' לחינוך (1907) הקולג' להנדסה (1914) הקולג' למדעי הרוח ולאמנויות (1915) הקולג' למדעי החברה ולהתנהגות (1937) בית הספר לבריאות הציבור ומדעי הבריאות (1938) בית הספר לניהול ע"ש איזנברג (1947) הקולג' לסיעוד ע"ש איליין מאריב (1953) הקולג' למצטיינים של חבר העמים (1999) הקולג' למדעי הטבע (2009) הקולג' למידענות ומדעי המחשב ע"ש רוברט ודונה מאנינג (2015) דירוגים בין־לאומיים דירוג שאנגחאי: מקום 151–200 (2024) דירוג Times Higher Education: מקום 123 (2024) דירוג QS לאוניברסיטאות: מקום 245 (2024) דירוג U.S. News & World Report: מקום 175 (2024) קישורים חיצוניים אתר האינטרנט הרשמי של אוניברסיטת מסצ'וסטס אמהרסט (באנגלית) אוניברסיטת מסצ'וסטס אמהרסט, ברשת החברתית פייסבוק אוניברסיטת מסצ'וסטס אמהרסט, ברשת החברתית X (טוויטר) אוניברסיטת מסצ'וסטס אמהרסט, ברשת החברתית אינסטגרם אוניברסיטת מסצ'וסטס אמהרסט, ברשת החברתית LinkedIn אוניברסיטת מסצ'וסטס אמהרסט, סרטונים בערוץ היוטיוב אוניברסיטת מסצ'וסטס אמהרסט, ברשת החברתית Goodreads